જાડેજાએ જણાવ્યું કે, મુખ્યમંત્રી વિજયભાઈ રૂપાણીના સીધા માર્ગદર્શન હેઠળ ગૃહવિભાગ વિશેષ કાળજી લઈને એવા બંદોબસ્તનું આયોજન કર્યું છે કે, રાજ્યમાં યોજાનારી ૧૬૪ રથયાત્રા, શોભાયાત્રામાં અનિચ્છનીય બનાવ ન બને અને કોમી એખલાસ જળવાઈ રહે. અમદાવાદ સહિત તમામ જિલ્લાની રથયાત્રાઓનું મોનિટરિંગ રાજ્યકક્ષાએથી થશે. રાજ્યના ૧૫ જિલ્લામાં ૧૮ રથયાત્રા સંવેદનશીલ છે ત્યાં SP, DySP કક્ષાના અધિકારી નિયુક્ત કરાશે. અમદાવાદ શહેર, ભાવનગર જિલ્લામાં ૧૧ રથયાત્રા, આણંદ જિલ્લામાં ૧૫ અને વડોદરાની રથયાત્રા માટે વિશેષ બંદોબસ્ત ફાળવાયો છે. ગૃહવિભાગના ઉચ્ચ અધિકારીઓ સાથે ગૃહમંત્રીએ સુરક્ષા વ્યવસ્થાના આયોજનોની સમીક્ષા કરી હતી.